Mi distrumpetas, ke mi havis la feliĉon ĉeesti ĉi tiun kongreson. Ĉio decidiĝis en la ĉielo, mi ja finfine resaniĝis post kvin-semajna malsano, turmentaj kapdoloroj, kiam tri tagojn antaŭ la kongreso mi ricevis la inviton de Aurora Bute, kiun mi estis renkontinta en Montrealo. Tie ni jam vigle paroladis pri la futura kunlaboro...
#000002
La multfaceta, riĉenhava kaj bunta programo fascinis min. Dank’ al la videoregistroj de Aurora, kiu raportis, prezentis pri la UK, mi povis denove travivi la montrealajn tagojn, interalie la etoson de la surstrata festivalo de indiĝenaj loĝantoj de Kanado. (Rilataj videoj spekteblas en Jutubo sub la sama titolo.)
#000004
Mi eksciis, ke post longaj laborplenaj jaroj la Rumana-Esperanta vortaro pretiĝis. Etajn tiajn taskojn ankaŭ mi ricevis de Jozefo Horváth, kiu estas la hungara vortaristo, tiel mi havas bonajn imagojn pri la amaso da laboro kaj ties malfacileco. Miaj gratuloj al la vortaristoj Mariana Pitar kaj Florica Popa!
#000005
La ILEI-fako estas forta ankaŭ en Rumanio. Ties estimata estro, s-ro Mihai Trifoi gvidis Esperanto-kurson interalie pri specialaj uzoj de akuzativo kun tre bonaj ekzemplofrazoj. Ni ĉiuj aliĝis al la granda reta informkampanjo pri Esperanto, lanĉita de ILEI: “la Granda Homa Ĉeno”. La Ĉeno plilongiĝis je pli ol dudek metroj.
#000006
La loko de la kongreso estis iu loĝlernejo porcele tre taŭga – la studentoj ĝuste feriis. Ankaŭ la kongresurbeto Gherla (Szamosújvár) meritas viziton. Mi fotis sennombrajn ornamitajn fenestrojn kaj enirejojn kaj preĝejajn internojn.
#000009
Mi esperas ke sekvafoje mi venos al Timișoara (Temesvár), kultura ĉefurbo de Eŭropo en 2024. Estus bone havi tiujare ian Esperantan programon, aranĝaĵon.
#000011
La alia ideo – kvankam iom frue estas paroli pri tio – estas fondi novan kunan tradicion regionan: Kvinurban Renkontiĝon de Esperantistoj. Tiu ĉi regiono estas nekompareble interesa kaj kulturriĉa parto de Eŭropo: Timișoara-Arad-Hódmezővásárhely-Szeged-Subotica (Szabadka) . Esperanto kaj esperantistoj troviĝas ĉie – espereble bona serio de kulturaj aranĝoj kvalifikiĝos kaj elmeritos la subtenon de Eŭropa Unio.
#000012
Mi gratulis al Mariana Pitar, nova prezidantino de la Esperanto-Asocio de Rumanio, same al ĉiuj elektitaj estraranoj – Aurora Bute – internaciaj rilatoj,Mihai Trifoi – instruado, rilatoj kun ILEI,Petronela Birta – financoj kajCatalin Vaduva – komunikado. Mi aparte gratulis al Aurora Bute, kiun ni elektis dum la UK estrarano de UEA kun respondeco por Eŭropo.
#000013
Ĝis la revido! Ĝis la revido en Timișoara – se ne pli frue...
#000014
Eszperantó nyelvtanfolyamA MESZ webáruházaHírlevelek, kiadványok1% felajánlása
#000019